BAY กำไรงวด 9 เดือนโต 39% แตะ 2.7 หมื่นลบ. หลังบันทึกพิเศษ – ตั้งสำรองลด
BAY รายงานกำไรงวด 9 เดือนโต 39% แตะ 2.7 หมื่นลบ. หลังบันทึกพิเศษ – ตั้งสำรองลด ขณะที่งวดไตรมาส 3 กำไรทรงตัว 6.3 พันลบ.
BAY รายงานกำไรงวด 9 เดือนโต 39% แตะ 2.7 หมื่นลบ. หลังบันทึกพิเศษ – ตั้งสำรองลด ขณะที่งวดไตรมาส 3 กำไรทรงตัว 6.3 พันลบ.
20 ต.ค. 2564

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

โดยในงวดไตรมาส 3 บริษัทมีกำไรสุทธิเพิ่มขึ้นจำนวน 247 ล้านบาท หรือร้อยละ 4.0 จากไตรมาส 3/2563 โดยส่วนใหญ่เป็นผลจากการ ลดลงของผลขาดทุนด้านเครดิตที่คาดว่าจะเกิดขึ้นสุทธิกับการเพิ่มขึ้นของค่าใช้จ่ายจากการดำเนินงาน
ขณะที่งวด 9 เดือนแรกของปี 64 มีกำไรจากการดำเนินงานอยู่ที่ 57,798 ล้านบาท เพิ่มขึ้นจำนวน 7,054 ล้านบาท หรือร้อยละ 13.9 เมื่อเทียบกับช่วงเก้าเดือนแรกของปี 2563 โดยมีปัจจัยหลักมาจากการบันทึกกำไรพิเศษจากเงินลงทุนในไตรมาส 2/2564 สุทธิด้วยการลดลงของรายได้ดอกเบี้ยสุทธิ กำไรสุทธิในช่วงเก้าเดือนแรกของปี 2564 อยู่ที่จำนวน 27,409 ล้านบาท เพิ่มขึ้นจำนวน 7,754 ล้านบาท หรือร้อยละ 39.5 เมื่อเทียบกับช่วงเก้าเดือนแรกของปี 2563
ทั้งนี้ ส่วนใหญ่เป็นผลจากการเพิ่มขึ้นของกำไรจากการดำเนินงานและการลดลงของผลขาดทุนด้านเครดิตที่คาดว่าจะเกิดขึ้น หากไม่รวมการบันทึกกำไรพิเศษจากเงินลงทุนในไตรมาส 2/2564 กำไรสุทธิจากการดำเนินธุรกิจตามปกติในช่วงเก้าเดือนแรกของปี 2564 ลดลงร้อยละ 2.2 หรือจำนวน 431 ล้านบาท จากช่วงเก้าเดือนแรกของปี 2563 โดยส่วนใหญ่เป็นผลจากการลดลงของรายได้ดอกเบี้ยสุทธิสุทธิด้วยการลดลงของผลขาดทุนด้านเครดิตที่คาดว่าจะเกิดขึ้น และการเพิ่มขึ้นของรายได้ที่มิใช่ดอกเบี้ย